Συζήτηση:Γιάννης Αντετοκούνμπο/Αρχείο

message: Το άτομο γεννήθηκε στην Ελλάδα, μεγάλωσε στην Ελλάδα, παίζει στην εθνική, και με την Ελληνική σημαία πανυγηρίζει στο NBA κάθε 3 και 10. Η εθνικότητα του είναι Ελληνική με καταγωγή από τη Νιγηρία. Δεν έχει κανένα απολύτως νόημα η αφαίρεση του Έλληνας με το Νιγηριανός. Gts-tg (συζήτηση) 18:10, 2 Απριλίου 2016 (UTC)
replies: text: :Μην  βανδαλίζεις το λήμα. Έθνος (κοινωνιολογία). Έθνος ονομάζεται ένα σύνολο ανθρώπων που μοιράζονται κοινά γνωρίσματα που διακρίνουν το σύνολο αυτό, σε παγκόσμια κλίμακα. Τα κυριότερα από τα γνωρίσματα αυτά μπορεί να είναι η φυλή, η γλώσσα, το θρήσκευμα. Πάμε στο βικιλεξικό. έθνος ουδέτερο = σύνολο ατόμων που συνδέονται με κοινό ιστορικό παρελθόν, καταγωγή, στοιχεία πολιτισμού, έχουν, συνήθως, κοινή γλώσσα και θρησκεία και έχουν συνείδηση της κοινής τους ταυτότητας.--HustonUsa (συζήτηση) 18:17, 2 Απριλίου 2016 (UTC)
replies: text: :: Ναι κύριε, και το μόνο που βλέπετε εσείς είναι η φυλή ανάμεσα σε όλα τα άλλα; Εξηγείται παραπάνω γιατί ο άνθρωπος είναι Έλληνας. Και σας παρακαλώ μην βιάζεστε να κατηγορήσετε τόσο εύκολα για βανδαλισμό ενώ παράλληλα προσέχετε την συμπεριφορά σας τόσο στα μηνύματα επεξεργασίας όσο και εδώ. Gts-tg (συζήτηση) 18:20, 2 Απριλίου 2016 (UTC)
replies: text: :::Θα μας τρελάνεις;  Δεν λέμε ΕΘΝΟΣ ΤΩΝ ΕΛΛΗΝΩΝ, ΕΘΝΟΣ ΤΩΝ ΡΟΜΑ κλπ; Φυσικά και πρώτιστο ρόλο παίζει η καταγωγή Από την καταγωγή του εξαρτάται, από ποια φυλή προέρχεται. --HustonUsa (συζήτηση) 18:22, 2 Απριλίου 2016 (UTC)
replies: text: :::: Έθεσα την θέση μου ξεκάθαρα για το αυτονόητο. Μπορούν να συνεισφέρουν και άλλοι συντάκτες με την άποψη τους. Εώς τότε προτείνω να μην συνεχίσετε τις επαναφορές. Gts-tg (συζήτηση) 18:26, 2 Απριλίου 2016 (UTC)

text: :Αν αποδείξεις πως κατάγεται από την Ελλάδα δεν θα συνεχίσω. Το αυτονόητο κάνω. Έθεσα την διόρθωση του λήμματος εκτός αν αφααιρεθεί η ένδειξη εθνικότητα. --HustonUsa (συζήτηση) 18:28, 2 Απριλίου 2016 (UTC)
replies: text: :: Δεν θα ψάξω να βρώ το πιστοποιητικό γεννήσεως του κύριε, δεν είμαι Donald Trump να ψάχνω το πιστοποιητικό του Obama για το αν είναι Αμερικανός ή όχι. Σας παρακαλώ πολύ μη συνεχίσετε. Gts-tg (συζήτηση) 18:32, 2 Απριλίου 2016 (UTC)
replies: text: :::Έχω πηγές, εξάλλου είναι καταγωγής Νιγηριανής αυτό δεν σου αρκεί, τι άλλο δηλαδή πιο φαανερό;Αυτά είναι ομιλίες στο αέρα και περί φαντασμάτων. Δεν το λέει κανείς αυτό πουθενά, Έθνος Ελλήνων κλπ λέμε. --HustonUsa (συζήτηση) 18:36, 2 Απριλίου 2016 (UTC)

text: :Αν αφαιρεθεί το Έλληνας ξανά, ειδοποιήστε ή βάλτε το στη σελίδα διαχειριστών για να ζητήσουμε φραγή για όποιον το κάνει. --Istoria1944 (συζήτηση) 17:05, 3 Απριλίου 2016 (UTC)

text: Η FIBA έχει πολύ ξεκάθαρους κανόνες αναφορικά με το πώς αναγνωρίζει τις εθνικότητες (και κατ' επέκταση το δικαίωμα συμμετοχής σε εθνική ομάδα). Για όποιον έχει την υπομονή και καλή γνώση της αγγλικής γλώσσας υπάρχουν εδώ. Η Βικιπαίδεια ως εγκυκλοπαίδεια και βάσει των επίσημων κανόνων της - που καλούνται να σεβαστούν όσοι εθελοντικά συμμετέχουν στη σύνταξή της - οφείλει να απευθύνεται σε τεκμηριωμένες και ουδέτερες πηγές κι όχι στην υποκειμενική ερμηνεία του καθενός από εμάς. Atlantia talk 07:05, 7 Απριλίου 2016 (UTC)
replies: text: : Το μπέρδεμα οφείλεται στην αμφισημία του όρου "εθνικότητα" το οποίο κάποτε είχε την έννοια της εθνότητας, και με την ανάπτυξη των εθνικών κρατών πήρε την έννοια της υπηκοότητας. Λοιπόν, το σημερινό «Έλληνας» δεν έχει την ίδια έννοια που είχε το «Έλληνας» επί Οθωμανικής Αυτοκρατορίας, ούτε το «Έλληνας» του Αντετοκούνμπο έχει την ίδια έννοια που έχει το «Έλληνας» για έναν Κύπριο. Πάνω σε αυτό μπερδεύτηκε ο HustonUsa. Είναι σαφές ότι στο πλαίσιο του αθλητισμού και όχι μόνο, η αναφορά σε εθνικότητα/nationality έχει να κάνει με το δεύτερο. Όχι την εθνοτική/φυλετική καταγωγή, αλλά το διαβατήριο που φέρει ο αθλητής. Η εθνικότητα/υπηκοότητα είναι κάτι που μπορεί να αλλάξει (και σε αθλητές αλλάζει ευκολότερα από άλλους ). --geraki (συζήτηση) 08:51, 7 Απριλίου 2016 (UTC)
replies: text: :: Νομίζω, αν και δε βάζω το χέρι μου στο φωτιά, ότι δε δίνουν όλες οι χώρες υπηκοότητα, γιατί οι άνθρωποι είναι πολίτες και όχι υπήκοοι. Τώρα, δεν ξέρω τι ισχύει γενικότερα, αλλά και συγκεκριμένα στις χώρες που π.χ. υπάρχει βασιλεία. Μου φαντάζουν τόσο πολύπλοκα όλα αυτά γιατί δεν έχω ασχοληθεί ποτέ πραγματικά. Ίσως κάποιος συντάκτης, αλλοδαπής καταγωγής, να έχει ασχοληθεί περισσότερο και να μπορεί να μας διευκολύνει κιόλας με κάποιους όρους ή, ακόμα, καλύτερα να μας παραπέμψει κάπου, όπως έκανε και η Atlantia. Παρόλα αυτά, από όσα ξέρω και βλέπω, το εν λόγω άτομο είναι Έλληνας με νιγηριανή καταγωγή. Επιμένω πάντως ότι ένας με νομικές γνώσεις θα μας βοηθούσε καταλλήλως! —ΖῷονΠολιτικόν (παρακαλῶ...) 09:38, 7 Απριλίου 2016 (UTC)
replies: text: ::: Δεν είναι μόνο νομικό το ζήτημα, αλλά και ιστορικοκοινωνικό, αναλόγως του ενοιολογικού πλαισίου. Το αντίστοιχο του "Έλληνας με νιγηριανή καταγωγή" όπως χρησιμοποιείται εδώ ο όρος "Έλληνας", για τον Ρήγα Φεραίο θα ήταν "Οθωμανός με ελληνική καταγωγή". Για τον συγκεκριμένο το "Έλληνας" μπορεί να σημαίνει πολλά πράγματα, αλλά σύμφωνα με τις πηγές του λήμματος   είναι Έλληνες πολίτες από το 2013 και έκτοτε, αποκλειστικά επειδή παίζουν καλό μπάσκετ, και πιθανό τα άλλα δυο αδέλφια τους να παραμένουν "παιδιά Νιγηριανών" χωρίς να έχουν την ίδια αντιμετώπιση, όπως και χιλιάδες άλλα παιδιά μεταναστών είτε από τη Νιγηρία είτε από αλλού. -geraki (συζήτηση) 10:24, 7 Απριλίου 2016 (UTC)
replies: text: ::::Επιπλέον, τίποτα δεν εγγυάται ότι σε 10 χρόνια δε θα γίνει/νοιώθει Αμερικανός, ελληνο-νιγηριανής καταγωγής, ή νιγηριανής (σκέτο) καταγωγής που απλώς γεννήθηκε στην Ελλάδα. →34kor34 (συζήτηση) 10:36, 7 Απριλίου 2016 (UTC)

text: :Ο geraki έχει δίκιο 100%. Προσθέτω, μόνο, ότι ορισμένοι αγγλοσαξωνικοί όροι των κοινωνικών επιστημών όπως nation [= το πολιτικό έθνος], enthic nation, ethnicity κ.λπ. δεν αποδίδονται πολύ καλά στα ελληνικά, ενώ, από την άλλη μεριά, δεν πρέπει να συγχέονται με παρεμφερείς νομικούς  προσδιορισμιούς. Όσον αφορά τη διάκριση μεταξύ υπηκόου και πολίτη ενός κράτους, πάλι στα ελληνικά δε μπορεί να γίνει πάντα ακριβής διάκριση/απόδοση ανάμεσα στα subject (=υποτελής), national (π.χ. Ηe is a German national) και citizen (με την έννοια του κατόχου του citizenship). →34kor34 (συζήτηση) 10:00, 7 Απριλίου 2016 (UTC)

text: :Η Atlantia νομίζω πως ξεκαθαρίζει το θέμα απλά, ξεκάθαρα, και γρήγορα και με πηγές και χωρίς υπέρμετρη ανάλυση. Από εκεί και πέρα η ιστορικοικοινωνική και αναλόγως εννοιολογικού πλαισίου τοποθέτηση του geraki μου φαίνεται πολύ γενικοθεωρητική και όπως τεντώνει το λάστιχο μπορεί είτε να χωρέσει μέσα είτε να εκτοξεύσει έξω τα πάντα. Δεν θα ασχοληθώ με το αν ο HustonUSA μπερδεύτηκε, τα ίδια έγιναν και στο en wiki από χρήστη με διαφορετικό username αφότου κλειδώθηκε το λήμμα εδώ, αλλα hey, ίσως να ήταν κάποιος άλλος που απλώς εμπνεύστηκε. Θα ασχοληθώ όμως με το ότι δεν ζούμε σήμερα υπό την Οθωμανική αυτοκρατορία για να μπερδεύεται κάποιος με τη χρήση της λέξης έθνος και Έλληνας, ούτε και ότι ο Έλληνας της Κύπρου είναι διαφορετικός από τον Έλληνα που γεννήθηκε και μεγάλωσε Ελλάδα ενώ οι γονείς του κατάγονται από εξωτερικό. Θεωρώ ότι τέτοιες τοποθετήσεις είναι ιδιαίτερα άστοχες μέσα στη γενικότητα και αοριστία τους, και μιλώ κυρίως για την 2η. Gts-tg (συζήτηση) 14:44, 7 Απριλίου 2016 (UTC)

text: :Επιπλέον, κάνοντας λόγο για μπέρδεμα, εθνικότητα που μπορεί να αλλάξει, και Έλληνας επειδή παίζει καλό μπάσκετ θέτει ζήτημα αμφισβήτησης για το τελικά ποιός μπορεί να λέγεται Έλληνας σε σχέση με τα εγκυκλοπαιδικά άτομα. Κοιτάμε τις πηγές και τα τεκμήρια, ή την φιλοσοφική αντίληψη μας; Γιατί ο Geraki μπορεί να το έκανε για να αναλύσει τα αίτια της υπόθεσης, ωστόσο πολύ εύκολα μπορεί να παρεξηγηθεί από 3ους ως προς το ποιά είναι η διαδικασία. Να σύρουμε στον χορό και Σχορτσιανίτη, Κόματο, Ισαΐα Ματιάμπα, και δε συμμαζεύεται, έτσι. Επίσης, το θεώρησα λάθος -και συντακτικό και διαδικαστικό- και δυσαρεστήθηκα μεν όταν ο Geraki αφαίρεσε την καταχώρηση που έκανα περίπου 2-3 εβδομάδες πριν για τον Γιάννης Αντετοκούνμπο από τα λήμματα ελληνικού ενδιαφέροντος προς μετάφραση από τις ξένες ΒΚ στο Wikimedia Άνοιξη ΚΑΕ 2016 επειδή δεν συμφωνούσε με την παρουσία του εκεί, αλλά δεν ήταν κάτι παραπάνω από μια ενόχληση στην οποία δεν επέμεινα. Έτσι νομίζω πως καταλαβαίνω ότι ο Geraki έχει διαφορετική άποψη για το θέμα του Αντετοκούνμπο, αλλά νομίζω πως σφάλλει όταν στηρίζεται σε επιχειρήματα όπως τα παραπάνω για την συγκεκριμένη περίπτωση, γιατί φυσικά δίνεται πλέον βήμα για ανάπτυξη θεωριών και ασαφειών και αδυναμίας ορισμού πραγμάτων, εκεί που ποτέ δεν υπήρχε τέτοιο πρόβλημα. Gts-tg (συζήτηση) 14:44, 7 Απριλίου 2016 (UTC)
replies: text: :: Συγνώμη αλλά μάλλον παρεξηγείς αρκετά πράγματα. Δεν έχω "διαφορετική άποψη για το θέμα του Αντετοκούνμπο" ως προς το αν υπό το "εθνικότητα" μπορεί να μπει το "Έλληνας". Επισήμανα απλώς ότι με βάση την ίδια οπτική, και με βάση τις πηγές του λήμματος, θα ήταν ζήτημα το τι θα έγραφες ως "εθνικότητα" πριν το 2013, ή τι θα γράψεις στο ίδιο πεδίο για τον ποδοσφαιριστή αδελφό Αντετοκούνμπο (στον οποίο δεν φαίνεται να δόθηκε ελληνικό διαβατήριο ακόμη :-) ) Ως προς το αν η παραπάνω τοποθέτηση είναι γενικοθεωρητική, ναι είναι. Δεν πρόκειται για μαθηματικά ή πληροφορική για να υπάρχουν ξεκάθαρες απαντήσεις με βάση ένα αλγόριθμο, εκτός αν οι ερωτήσεις είναι ξεκάθαρες και η απάντηση δεν είναι μονολεκτική. Έχει Νιγηριανούς γονείς, γεννήθηκε και ανατράφηκε στην Ελλάδα, έχει ελληνικό διαβατήριο και παίζει στην εθνική ομάδα της Ελλάδας. Τέλος. Καλό θα ήταν να είχαν ίδια δικαιώματα και οι 200.000 παρόμοιες περιπτώσεις που ατυχώς ήταν πιο κοντοί από αυτόν για να παίξουν μπάσκετ. Συμπτωματική η αφαίρεση από τα λήμματα του CEE Spring, αλλά καλό θα ήταν να αναφερόταν ότι δεν είχε αφαιρεθεί συγκεκριμένα και μόνο ο Αντετοκούνμπο, αλλά μεταξύ άλλων 9 αθλητών  και δεκάδων άλλων λημμάτων που δημιουργούσαν ανισορροπία σε αρκετούς τομείς . Γιατί μπορεί να δίνεις λανθασμένες εντυπώσεις. --geraki (συζήτηση) 20:25, 7 Απριλίου 2016 (UTC)
replies: text: ::: Οκ, το θέμα αφορά τον ίδιο τον Αντετοκούνμπο για αυτή την στιγμή τώρα και το μέλλον, όχι πριν το 2013. Το ότι ο αδελφός του αλλά και οι πόσες χιλιάδες άλλοι άνθρωποι που γεννήθηκαν και μεγάλωσαν στην Ελλάδα δεν έχουν τα ίδια δικαιώματα είναι ένα θέμα, αλλά άλλο θέμα, και δε θα το κρατήσουμε ως μειονέκτημα στον Giannis το ότι κατάφερε και πήρε υπηκοότητα λόγω των ταλέντων του, μπράβο του και μακάρι να'ταν και περισσότεροι και να μην γινόνταν και διάσημοι όπως γίνεται αυτός. Όσο για τα γενικοθεωρητικά, παραπέμπω παραπάνω, το ότι μάλλον κακό κάνουν παρά καλό στη συγκεκριμένη συζήτηση, + αναφέρω πως ο αλγόριθμος βάσει του οποίου προκύπτει ξεκάθαρα η εθνικότητα του παίκτη δεν είναι άλλος παρά η πολιτική όπως και για όποιο άλλο ζήτημα, άσχετα αν δεν είναι πληροφορική ή μαθηματικά, δεν κάνουμε code review στο GitHub συζήτηση κάνουμε βάσει ορισμένων κριτηρίων. Για το CEE Spring όντως έχεις δίκιο, ανάμεσα στα πολλά διάφορα που αφαίρεσες από άλλους συντάκτες ήταν και αυτό του Αντετοκούνμπο, δε σημαίνει ότι τον αφαίρεσες συγκεκριμένα και μόνο αυτόν τρίβοντας τα χέρια σου χοχο θα σε αφαιρέσω, αλλά το ότι τον αφαίρεσες και κατόπν είχαμε μια σύντομη συζήτηση για το θέμα αυτό. Βάσει αυτής της σύμπτωσης λοιπόν ανέφερα το παράπανω για το CEE αλλά πράγματι θα μπορούσε να δοθεί η λάθος εντύπωση ως προς την ύπαρξη σκοπιμότητας κάτι που θεωρώ πως δεν έχει καμιά σχέση με την πραγματικότητα. Με τον τρόπο που αναπτύχθηκαν τα γενικοθεωρητικά όμως μου έδωσες και εμένα την εντύπωση πως έχεις κάποια διαφορετική στάση στο θέμα, έτσι οι λανθασμένες εντυπώσεις είναι εύκολο να δημιουργηθούν, κάτι που προσπαθούσα να επισημάνω και στο προηγούμενο μήνυμα. Μάλλον για να το πω καλύτερα, δεν ευνοείται η πυρόσβεση και αειφόρος ανάπτυξη της συζήτησης αλλά συνθήκες ανέμων, υψηλών θερμοκρασιών και ξηρασίας που ευνοούν εμπρησμό. Gts-tg (συζήτηση) 22:07, 7 Απριλίου 2016 (UTC)
Για όσους δεν αρκούν οι πηγές αλλά θέλουν και εθνική συνείδηση, ορίστε https://www.youtube.com/watch?v=Ihe_7SUJqsc και http://www.protothema.gr/sports/article/451626/all-star-game-o-adetokounbo-den-ta-katafere-sto-diagonismo-karfomaton-/ , και έχει και άλλα πολλά. Gts-tg (συζήτηση) 13:08, 15 Απριλίου 2016 (UTC)
Κύριοι εδώ δεν είναι μπλογκ για να λέει ο καθείς την άποψή του. Ως συγγραφέας συμφωνώ πως το Έλληνας νιγηριανής καταγωγής είναι σωστό, αν και δεν είναι υποχρεωμένος ο καθένας να δίνει αναφορά για την καταγωγή του. Οι ίδιοι οι Αγγλοσάξονες που επαίρονται για τον αντιρατσισμό τους πρόσφατα επινόησαν τον όρο background που είναι ρατσιστικός (π.χ. λένε ο τάδε είναι Αγγλος πολίτης Πακιστανικής καταγωγής - κατι παντελώς ρατσιστικό). Απλά επειδή ο viewer του άρθρου βλέπει την φωτογραφία του αθλητού πως είναι έγχρωμος, το νιγηριανής καταγωγής το έγραψε ο αρθρογράφος για να δικαιολογήσει το παρουσιαστικό του αθλητου. Αλλά εγώ προτείνω να αφαιρέσει τελείως το νιγηριανής καταγωγής, μιας και όταν κάποιος σου λέει είναι Αμερικάνος, δεν κάθεσαι να ψάξεις το γενεαλογικό του δενδρο. Μπορεί να πεις ότι είναι Αφροαμερικάνος, αλλά αν το βλέπουμε στην φωτογραφία του τότε είναι πλεονασμός! 84.205.241.2 21:05, 28 Ιουνίου 2017 (UTC)

text: Νομίζω ότι το υπεραναλύετε από κάποια σκοπιά στην οποία είστε ευαίσθητος/η. Το νιγηριανής καταγωγής δεν γράφτηκε σε σχέση με το παρουσιαστικό του αθλητή αλλά σε σχέση με το ποιά είναι η καταγωγή του (π.χ. υπάρχει πλήθος Αμερικανών όπου προσδιορίζεται η ελληνική καταγωγή τους στην Βικιπαίδεια, ενώ υπάρχουν και άλλες περιπτώσεις όπως ο Έλον Μασκ οι οποίοι έχουν αρκετά ανάμικτη καταγωγή και υπηκοότητα). Επιπλέον, εάν ο προσδιορισμός της καταγωγής θα μπορούσε να χρησιμεύσει για να αποσαφηνίσει κάτι αυτό θα ήταν αρχικά ως προς το επώνυμο του αθλητή (το οποίο εμφανώς είναι μη ελληνικής προέλευσης) και δευτερευόντως ως προς την φυλή του αθλητή (καθώς με το πέρασμα του χρόνου υπάρχουν όλο και περισσότεροι μαύροι Έλληνες 3ης και 4ης γεννεάς πλέον και σπανίζει λιγότερο). Gts-tg (συζήτηση) 10:56, 29 Ιουνίου 2017 (UTC)
Ok, αν και πάλι με ενοχλεί αφάνταστα να μιλάμε κάθε φορά για το background του προσωπικά το βλέπω ρατσιστικό το να ψάχνουμε το γενεαλογικό δένδρο του καθενός. Στην συγκεκριμένη περίπτωση ο κύριος Αντετοκούνμπο είναι Έλληνας και αντικειμενικά. Ετσι, άλλωστε, αυτοπροσδιορίζεται και ο ίδιος.Μην κολλάμε σε αυτά. Σας ενημερώνω (αν και ελάχιστοι το ξέρουν) πως π.χ. ο Τραμπ έχει Γερμανική καταγωγή. Αλλά σημασία είναι το τώρα, ότι είναι Αμερικανός πολίτης. Δεν είναι σκύλος ο άνθρωπς να κοιτάμε το πεντιγκρί του. Με το ίδιο σκεπτικό όλοι έχουν κάποιο background π.χ. ο Γιώργος Παπανδρέου από τις ΗΠΑ λόγω μητέρας. Τέλος, το αν ο κύριος Αντετοκούνμπο είναι Αφρικανικής καταγωγής, επιμένω πως μας το δείχνει η φωτογραφία του, οπότε δεν χρειάζεται να αναλύουμε την καταγωγή των γονιών του. 84.205.241.2 03:42, 8 Σεπτεμβρίου 2017 (UTC)

text: Μα αν σας ενοχλεί αφάνταστα τότε γιατί το κάνετε θέμα, και μάλιστα και ρατσιστικό; Το βλέπουμε στην φωτογραφία άρα είναι πλεονασμός; Δεν είναι σκύλος να κοιτάμε το πεντιγκρί; Μα τι λέτε; Επίσης στο λήμμα δεν γράφει ότι έχει αφρικανική καταγωγή, αλλά νιγηριανή, εξηγήθηκε γιατί. Ποιός κολάει στο περί Έλληνα εντός του λήμματος; Βάσει των λέξεων που χρησιμοποιείτε με κάνετε να αμφιβάλω για το αν σας προβληματίζει το περί καταγωγής, αλλά νομίζω ότι έρχεστε από την ακριβώς αντίθετη κατεύθυνση και επιδιώκετε να δημιουργήσετε θέμα ακριβώς σε σχέση με την καταγωγή του. Προσέξτε περισσότερο τι λέτε παρακαλώ, διαφορετικά θα αφαιρεθούν τα σχόλια. Gts-tg (συζήτηση) 05:22, 8 Σεπτεμβρίου 2017 (UTC)
Η απειλή σας είναι πρωτοφανής. Εδώ το βικι έχει την συζήτηση ώστε να εκφράζει ο καθείς την άποψή του στο λήμμα. Αυτό έκανα και εγώ. Απλά εξεπλάγην με την απειλή. Κύριέ μου είναι δυνατόν να συμφωνούμε όλοι με όλα και με όλους?  Πάντα στη ζωή μου με ενοχλούσε η αναφορά στο background και όχι μόνον εδώ στο σχόλιο. Είναι θέμα υποκειμενικό και δεν περιμένω να το δεχτείτε. Απλά είπα την γνώμη μου. Ο δόλος που μου προσάπτετε είναι παντελώς αναληθής. 2A02:587:D15:A200:A500:37F3:EAD3:89CB
thread_title: Εθνικότητα

message: Στην "Προσωπική ζωή" έχει τόπο γέννησης "Σεπόλια". Στον συνοπτικό πίνακα "Ζωγράφου". Το Ζωγράφου νομίζω είναι λάθος. Αναφορά:  37.6.24.235 08:14, 5 Ιουνίου 2016 (UTC)
replies: text: Χρήσιμη η επισήμανση αλλά χρειάζεται η παράθεση κάποιων πηγών προκειμένου να γίνει η αλλαγή. Επίσης υπάρχει το ενδεχόμενο να γεννήθηκε Ζωγράφου και να μεγάλωσε Σεπόλια, ή το αντίστροφο; Gts-tg (συζήτηση) 13:51, 5 Ιουνίου 2016 (UTC)
Κάποιες σελίδες αναφέρουν Σεπόλια και κάποιες Ζωγράφου. Αλλαγή αναφοράς σε "εξέλιξη" μέχρι να επαληθευτεί. Wolfymoza (συζήτηση) 05:14, 12 Μαΐου 2017 (UTC)
thread_title:  Σχόλιο 5-6-2016

message: Το ελληνικό "φρικιό" πρέπει να αλλάξει τάχιστα! Μαζί με το Βικιλεξικό, καθώς και άλλα λεξικά, λένε ότι αναφέρεται προφανώς σε ένα νεαρό άτομο που έχει ατημέλητη εμφάνιση ή αντικοινωνική συμπεριφορά. Μάλιστα, ένα λεξικό, έχει και ως συνώνυμο το πανκιό (χαχα). Παρόλα αυτά, καλύτερα να μην το μεταφράσουμε επακριβώς, αλλά ελεύθερα. Αν και η σημείωση αναφέρει ελεύθερη μετάφραση τέτοια δεν είναι, αλλά το αντίθετο, ακριβέστατη. Θα μπορούσαμε να βάλουμε "τέρας". Να παραλείψουμε εντελώς το φρικιό... —ΖῷονΠολιτικόν (παρακαλῶ...) 14:51, 21 Απριλίου 2017 (UTC)
replies: text: και ως αντικοινωνική συμπεριφορά στέκει, έχει πληγώσει τα αισθήματα πόσων και πόσων , . Νομίζω καλό είναι να υπάρχει η επακριβής απόδοση, μπορούμε να βάλουμε όμως και την αναλογία στην ελληνική γλώσσα. Gts-tg (συζήτηση) 14:58, 21 Απριλίου 2017 (UTC)
replies: text: : Ειδικότερα η συγκεκριμένη δε χρειάζεται επακριβής, γιατί πολύ απλά είναι λανθασμένη. Κοινώς, το freak με το φρικιό έχουν μια τελείως διαφορετική σημασία. Να υπάρχει η επακριβής απόδοση γενικά, αλλά να είναι τουλάχιστον σχετική... Αυτή εδώ δεν είναι. Μήπως να αφαιρούσαμε τελείως την ελληνική απόδοση και να μείνει απλώς η σημείωση, η οποία ορθώς εξηγεί τι σημαίνει το nickname; Είναι απλώς ένα ψευδώνυμο δηλαδή... (χα-χα-χα! Εγώ θέλω να πληγώσει και τα αισθήματα του Γκασόλ, στο ερχόμενο Ευρωμπάσκετ, γίνεται; χα-χα) —ΖῷονΠολιτικόν (παρακαλῶ...) 16:15, 21 Απριλίου 2017 (UTC)
Σε μια πιο ελεύθερη απόδοση θα μπορούσε να είναι ο «τρελοέλληνας». Το freak=φρικιό δεν είναι λάθος, αλλά σίγουρα δεν εννοεί αυτό. Θα έλεγα να το αφήναμε χωρίς απόδοση/μετάφραση, είναι πιο γνωστό στα αγγλικά από όπως σκεφτούμε να το πούμε στα ελληνικά. --cubic[*]star 18:57, 21 Απριλίου 2017 (UTC)
thread_title:  Σημειώσεις 

message: η εθικοτητα του ειναι Νιγηριανη η υπηκοοτητα του ειναι Ελληνικη Αναφορά: πανοσ 176.58.135.57 07:36, 22 Ιανουαρίου 2018 (UTC)
Το λήμμα το αναφέρει, αλλαγή αναφοράς σε "έγινε" (εθνικότητα είναι η καταγωγή, από ποιο έθνος προέρχεται). Wolfymoza (συζήτηση) 08:54, 27 Μαρτίου 2018 (UTC)
thread_title:  Σχόλιο 22-1-2018